Hakama kadamel saking kalih lembar kain polos awujud trapesium. Bagéyan ngajeng diploi, 3 saking sisih kiwa, lan 3 saking sisih kanan. Bagéyan wingking boten diploi, ananging dipunperang dados bagéyan kiwa lan tengen. Kain bagéyan ngajeng lan wingking saking pinggang dumugi dengkul boten dipunjait lan ingkang dipunjait namung saking bagéyan dengkul mangandhap. Ing kain bagéyan wingking wonten koshi-ita ingkang awujud trapesium saking papan utawi kain ingkang atos kalapis kain malih. Ing ngandhapipun koshi-ita kajangkepi kalihan sendok sepatu mawi ukuran ingkang alit ingkang dipunsebat hera. Ginanipun kagem dipunselipaken ing obi supados hakama boten mlorot. Kanggé damel supados Hakaman dados kenceng ngginakaken sekawan tali, kalih tali ingkang langkung dawa mapan wonten ing bageyan ngajeng kiwa lan tengen. Lajeng kalih tali ingkang langkung cendhak wonten ing bagéyan wingking kiwa lan tengen.